Sag om vilkårsovertrædelse med spørgsmålet om hvorvidt domfældte skal afsone fængselsstraffen
Ret: Retten i Glostrup (1. instans)
Faggruppe: Straffesag — Vilkårs- og foranstaltningsændring
Sagsemner: Efterforskning og straffeproces;

Retten i Glostrup

Den 8. august 2011 kl. 11.00 blev retten sat af Dommer.

Retsmødet var offentligt.

Rettens nr. 15-5925/2011
Politiets nr. 4200-83220-00080-11

Anklagemyndigheden
mod
Domfældte
CPR nr. (Født 1990)

Der blev fremlagt retsmødebegæring af 30. juni 2011 med bilag fra
Østjyl-lands Politi, der i medfør af straffelovens § 59, stk. 2 jf. § 60 for
retten ind-bringer en sag om overtrædelse af vilkår for betinget dom.

Anklager var mødt for anklagemyndigheden.

Advokat Peter Berg, der er blevet beskikket som forsvarer, var mødt.

Kriminalforsorgen var repræsenteret ved Person.

Domfældte var ikke mødt.

Der blev fremlagt tilsigelse, forkyndt for domfældte personligt den 27.
juli 2011.

Anklageren redegjorde for sagen og nedlagde påstand om, at den
betingede straf nu skal afsones.

Forsvareren nedlagde påstand om, at der alene sker forlængelse af
prøveti-den og tilsynsperioden.

Retten afsagde

DOM:

Ved dom af 6. januar 2011 blev Domfældte idømt fængsel i 6 måneder
efter straffelovens § 244, § 277, § 285, stk. 1 jf. § 276, § 288, stk. 1, nr.
1, tildels jf. § 21, § 293, stk. 1, og § 290, stk. 1 samt ordensbekendtgø-
relsen og færdselsloven. Fængselsstraffen blev gjort betinget med en
prøve-
tid på 2 år med særvilkår om, at han skulle være under tilsyn af Kriminal-
forsorgen i 1 år og efter Kriminalforsorgens nærmere bestemmelse
undergi-ve sig behandling mod misbrug af alkohol og/eller
euforiserende stoffer.

Std 75286



side 2

Anklagemyndigheden har nu ved skrivelse af 30. juni 2011, modtaget
af ret-ten den 15. juli 2011, i anledning af vilkårsovertrædelse indbragt
sagen for retten.

Anklagemyndigheden har nedlagt påstand om, at dommen skal
fuldbyrdes.

Domfældte har trods lovligt indkaldt ikke givet møde under sagen.

Den for domfældte beskikkede forsvarer har nedlagt påstand om, at
den be-tingede dom opretholdes med forlængelse af prøvetid og
tilsynsperiode.

Kriminalforsorgen har i udtalelse af 14. juni 2011 detaljeret redegjort
for forløbet efter dommen.

Rettens begrundelse og afgørelse

Til trods for karakteren af de forhold, domfældte blev dømt for,
herunder ad-skillige tilfælde af vold og et røveri, blev dommen, i
øvrigt ifølge dommen efter overensstemmende påstand herom fra
anklager og forsvarer, gjort be-tinget med den begrundelse, at de
pådømte forhold efterhånden lå langt til-bage i tid.

Baggrunden for særvilkårene var, at domfældte ifølge en
personundersøgel-se havde ustabile personlige forhold og tidligere haft
misbrug, som han ikke med sikkerhed var ude af.

Kriminalforsorgen havde siden 2. februar 2011 uden større held
forsøgt at formå domfældte til at møde op til samtale. Han er gentagne
gange advaret om konsekvenserne af manglende positiv medvirken til
gennemførelse af til-synet. Herunder har han den 1. april 2011 ved det
ene af de to møder, det er lykkedes at gennemføre, underskrevet på, at
han havde fået pålæg om at mø-de og om at holde Kriminalforsorgen
informeret om adresse og telefonnum-mer og var blevet indskærpet
vilkårene. Han mødte herefter den 6. april 2011, men herefter har det
ikke være muligt at formå ham til at komme til møde.

Retten finder, at fængselsstraffen fuldbyrdes, jf. straffelovens § 60, stk.
1, nr. 3.

Retten har herved lagt vægt på karakteren af de forhold, som dommen
om-fatter. Retten vurderer desuden, at det efter beskrivelsen af
tilsynsforløbet indtil nu må afvises som usandsynligt, at en
opretholdelse af den betingede dom, med eller uden forlængelse af
prøvetid og tilsynsperiode, vil have den ønskede positive effekt,
hvilket understreges af, at domfældte heller ikke mødte op ved sagens
behandling i dag.

Thi kendes for ret:



side 3

Domfældte skal afsone den straf af fængsel i 6 måneder, der blev
fastsat ved dom af 6. januar 2011.

Domfældte skal betale sagens omkostninger.

Der blev tillagt advokat Peter Berg salær 1.550 kr. med tillæg af moms
som beskikket forsvarer for Domfældte. Salæret skal betales af
domfældte.

Sagen sluttet.

Retten hævet kl. 11.15.

Dommer